הלנה בונהם קרטר

CBE הלנה בונהאם-קרטר (באנגלית: Helena Bonham-Carter; נולדה ב־26 במאי 1966) היא שחקנית בריטית ילידת-אנגליה ממוצא יהודי מומר, מועמדת שני פרסי אוסקר על תפקידה בסרט "כנפי היונה" בשנת 1997 ועל תפקידה בתור אליזבת, המלכה האם בסרטו של טום הופר "נאום המלך" בשנת 2010. בנוסף, הייתה מועמדת לתשעה פרסי גלובוס הזהב ולארבעה פרסי אמי.

היא נודעת בעיקר בזכות תפקידה בתור בלטריקס לסטריינג' בסרטי "הארי פוטר" המבוססת על סדרת סיפורי הארי פוטר הפופולרית, ובתור מרלה סינגר בסרט "מועדון קרב".

ראשית חייה
בונהאם-קרטר נולדה בלונדון למשפחה השייכת לאצולה האנגלית, מצד אביה הנוצרי. סבו של אביה היה הלורד הרברט הנרי אסקווית', ראש ממשלת בריטניה בתקופת מלחמת העולם הראשונה ואביה ריימונד בונהאם-קרטר (1929–2004) היה בנקאי ידוע. סבה של אמה, היה יהודי, צאצא למשפחת אפרוסי ומשפחת הלפרסון. סבתה של אמה, הייתה יהודיה בת למשפחת אצולה שהגיעה במקור מאוסטריה, מיצי פולד-שפרינגר, שנמלטה ממולדתה עקב משפט דרייפוס, והבת השנייה שלה, הלנה פולד-שפרינגר, הייתה סבתה של בונהאם-קרטר אשר נישאה לדיפלומט ספרדי-קתולי, בן לאב יהודי ממוצא בוהמי, אשר היה לימים לחסיד אומות העולם, אדוארדו פרופר דה קאייחון. הסבא והסבתא דה קליאחון סייעו להציל אלפי יהודים בתקופת מלחמת העולם השנייה, כשהסב שירת כמזכיר ראשון בשגרירות ספרד בפריז והעביר אלפי יהודים מצרפת של וישי לספרד, לאחר שצרפת נכבשה ביד הנאצים ועוזריהם הצרפתים. בתם, אמה של בונהאם-קרטר, התנצרה לאחר מלחמת העולם השנייה.

 קריירה 
ממוזער|שמאל|בונהאם-קרטר (מימין) לצד קולין פירת' בסרט "נאום המלך", 2010|250px
סרטה הראשון של בונהאם-קרטר היה "ליידי ג'יין" ב־1985, שם היא צדה את עינם של המפיק הבריטי יליד-הודו אסמאעיל מרצ'נט והבמאי האמריקאי ג'יימס אייבורי, שליהקו אותה לסרטם "זיכרונות אהבה מפירנצה" (מבוסס על רומן מאת א.מ. פורסטר). הסרט היה מועמד ל-8 פרסי אוסקר, וקיבל ביקורות נלהבות. בונהאם-קרטר המשיכה להופיע במספר הפקות של השניים, וכן בעיבודים למחזות השייקספיריים "המלט"(גרסה מ-1990) ו"הלילה ה-12" (גרסה מ-1996).

ב־1997 הייתה מועמדת לפרס האוסקר בקטגוריית השחקנית הטובה ביותר על תפקידה בסרט "כנפי היונה" על פי ספרו של הנרי ג'יימס. ב-1999 הופיעה בתפקיד בולט נוסף בסרטו של דייוויד פינצ'ר "מועדון קרב", אשר הפך לסרט פולחן.

ב-2001, הופיעה בסרטו של טים ברטון "כוכב הקופים". השניים הפכו לזוג ובונהאם-קרטר החלה להופיע באופן תדיר בסרטיו, בהם "סיפורי דגים", "צ'ארלי בממלכת השוקולד", "סוויני טוד" ו"אליס בארץ הפלאות" וסרט הסיקוול אליס מבעד למראה במגוון תפקידים. במקביל השתתפה בסדרת סרטי "הארי פוטר", החל מהחמישי שבהם, בתפקיד בלטריקס לסטריינג'.

ב-2010 זכתה בפרס באפט"א לשחקנית הטובה ביותר בתפקיד משנה והייתה מועמדת לפרס אוסקר לשחקנית המשנה הטובה ביותר על הופעתה בסרט"נאום המלך", בתור המלכה האם.

בשנת 2020 שיחקה בסרט מבית נטפליקס "אנולה הולמס" וב-2022 גם בסרט ההמשך, "אנולה הולמס 2" את יודוריה הולמס.

 חיים אישיים 
בשנת 1994 נפגשו בונהם קרטר וקנת בראנה בעת צילומי הסרט "פרנקנשטיין". השניים החלו ברומן בעוד בראנה עדיין היה נשוי לאמה תומפסון. בעקבות הרומן, בראנה ותומפסון התגרשו בשנת 1995. בשנת 1999, לאחר חמש שנים יחד, נפרדו בונהם קרטר ובראנה.

בשנת 2001 החלה בונהם קרטר מערכת יחסים עם הבמאי האמריקאי טים ברטון, שאותו פגשה במהלך צילומי הסרט "כוכב הקופים". לבונהאם-קרטר ולטים ברטון שני ילדים. בילי נולד בשנת 2003 ונל בשנת 2007. ב־23 בדצמבר 2014 הודיעו השניים כי "נפרדו בידידות" מוקדם יותר באותה שנה.

מאז 2018 נמצאת בונהם קרטר במערכת יחסים עם היסטוריון האמנות ריי דאג הומבו. הומבו צעיר ממנה ב־21 שנים. בהתייחסה לפער הגילים אמרה בונהם קרטר ל-טיימס בשנת 2019: "כל אחד מזדקן בקצב שונה. בן הזוג שלי בוגר להפליא. הוא נשמה זקנה בגוף צעיר – מה עוד אפשר לבקש? אנשים קצת חוששים מנשים מבוגרות, אבל הוא לא. נשים יכולות להיות חזקות מאוד כשהן מבוגרות."

פילמוגרפיה
קולנוע 
 שנה שם הסרט בעברית תפקיד הערות 1983A Pattern of Roses נטי בלינגר 1985 זיכרונות אהבה מפירנצה לוסי האניצ'רץ' 1986 ליידי ג'יין ליידי ג'יין גריי 1987 מוריס אישה במשחק קריקטA Hazard of Hearts סרנה סטייברלי 1988 המסכה איריסSix Minutes with Ludwig הכוכבת 1989 פרנצ'סקו קיארה אופרדוצ'ו נכנס לעניינים ליידי מינרווה מונדיי 1990 המלט אופליהThe Early Life of Beatrix Potter ביאטריקס פוטר 1991 מקום בו מלאכים פוחדים לדרוךBrown Bear's Wedding דב לבן דיבוב 1992 זיכרונות מאחוזת הווארד הלן שלגל 1993Dancing Queen פנדורה / ג'ולי 1994 פרנקנשטיין אליזבת פרנקנשטייןFatal Deception: Mrs. Lee Harvey Oswald מרינה אוסוולדA Dark-Adapted Eye פיית' סוורן 1995 אפרודיטה הגדולה אמנדה ויינריב המוזיאון של מרגרט מרגרט מקנילJeremy Hardy Gives Good Sex בתפקיד עצמה 1996 הלילה השנים עשר אוליביה דיוקנאות סינים אדה 1997The Petticoat Expeditions קול המספרת מלחמה מאושרת רוזמרי כנפי היונה קייט קרוי 1998 תרגילים בנקמה קארן נייטלי על כנפי האושר ג'יין ת'טצ'ארד 1999 מועדון קרב מרלה סינגרWomen Talking Dirty קורהThe Nearly Complete and Utter History of Everything לילי 2000 הקרנבל מילי דיבוב 2001 כוכב הקופים ארי רופא על הכוונת (אנ') סוזן אייבי 2002 לב חצוי דינהשידור חי מבגדד אינגריד פורמנק סרט טלוויזיהעד שקולות אנושיים מעירים אותנו רובי 2003 סיפורי דגים ג'ניפר היל / המכשפה 2004 סדרה של צרות ביאטריס בודליר ללא קרדיט 2005 שיחות עם אישה אחרת אישהMagnificent 7 מגי ג'קסון סרט טלוויזיה וולאס וגרומיט והארנב הקטלני ליידי טוטינגטון דיבוב חתונת הרפאים אמילי - רוח הרפאים צ'ארלי בממלכת השוקולד מרת באקט 2006 שישים ושש אסתר רובנס 2007 הארי פוטר ומסדר עוף החול בלטריקס לסטריינג' סוויני טוד: הספר השטן מרחוב פליט גברת לאבט 2009 הארי פוטר והנסיך חצוי הדם בלטריקס לסטריינג' שליחות קטלנית: התעוררות ד"ר סרנה קוגן איניד איניד בלייטון סרט טלוויזיה 2010 אליס בארץ הפלאותמלכת הלבבות הארי פוטר ואוצרות המוות - חלק 1 בלטריקס לסטריינג' נאום המלך המלכה אליזבת המטבח של סלייטר ג'ואן פוטר 2011 הארי פוטר ואוצרות המוות - חלק 2 בלטריקס לסטריינג' 2012 צללים אפלים ד"ר ג'וליה הופמן תקוות גדולות מיס האווישם עלובי החיים גברת ת'נרדייה 2013 הפרש הבודד רד הרינגטון ברטון וטיילור אליזבת טיילור סרט טלוויזיהThe Young and Prodigious Spivet ד"ר קלייר 2014Turks & Caicos מרגוט טירל סרט טלוויזיה 2015 סינדרלה הפיה הטובה סופרג'יסטיות אדית אלין 2016 אליס מבעד למראה מלכת הלבבות 2017 55 צעדים אלנור ריס 2018 אושן 8 רוזSgt. Stubby: An American Hero מרגרט קונרוי דיבוב 2020 אנולה הולמס יודוריה הולמס 2022 הבית ג'ן דיבובאנולה הולמס 2יודוריה הולמסThree Minutes: A Lengthening 2023נפש אחת באבי וינטוןMerchant Ivory  2025Four Letters of Love מרגרט גור TBA אנולה הולמס 3 יודוריה הולמס

טלוויזיה 
 שנה שם התוכנית בעברית תפקיד הערות 1987 מיאמי מחלק מוסרד"ר תרזה ליונס2 פרקים 1988Screen Twoג'ו מארינרבפרק "The Vision" 1989Theatre Nightראינה פטקוף בפרק "Arms and the Man"1991Jackanory5 פרקים1994פשוט נהדרתספרון בחלוםבפרק "Hospital"The Good Sex Guideבתפקיד עצמהפרק אחד1996The Great War and the Shaping of the 20th Centuryורה בריטיין2 פרקים1998מרליןמורגן לה פיי3 פרקים 2003 הנרי השמיני אן בולין 2 פרקים2011Life's Too Shortבתפקיד עצמהפרק אחד2015Codes of Conductאסתר קאופמן2016 באהבה נינה ג'ורג' סדרת טלוויזיה (5 פרקים) 2019 הכתר הנסיכה מרגרט, רוזנת סנודן עונה 3 ו-4, תפקיד ראשי2021The Cleaner שיילה פרק: "The Widow" 2023 נולי נואל "נולי" גורדון (אנ') מיני-סדרה 2026 שבעת המחוגים של אגתה כריסטי ליידי קייטרהאם סדרה עתידית של נטפליקסTBACalifornia Avenue

קישורים חיצוניים

 הלנה בונהם קרטר באתר TCM





קטגוריה:שחקניות קולנוע וטלוויזיה יהודיות בריטיות
קטגוריה:אנגלים ממוצא יהודי-גרמני
קטגוריה:אנגלים ממוצא יהודי-אוסטרי
קטגוריה:אנגלים ממוצא יהודי-צ'כי
קטגוריה:אנגלים ממוצא ספרדי
קטגוריה:אנגלים ממוצא צרפתי
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס גילדת שחקני המסך - שחקנים
קטגוריה:זוכי פרס ג'יני
קטגוריה:זוכות פרס באפט"א לשחקנית המשנה הטובה ביותר
קטגוריה:זוכי פרס אמי הבין-לאומי: שחקנית
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:בריטיות שנולדו ב-1966
קטגוריה:בריטים שנולדו ב-1966